Philippa vu Lëtzebuerg

D'Philippa vu Lëtzebuerg, och Philippine oder Philippote vu Lëtzebuerg, gebuer 1252, a gestuerwen de 6. Abrëll 1311, war d'Duechter vum Grof Heinrich V. vu Lëtzebuerg a senger Fra Marguerite vu Bar. Ëm 1265-1270 huet si de Jean I. vum Hainaut bestuet.

Zesumme krute si:

 Jean, (genannt Jean ouni Gnod) Här vu Beaumont, Grof vun Ostrevent, gestuerwen 1302 an der Schluecht vu Courtrai;
 Henri, Kanonikus zu Cambrai († 1303);
 Simon, huet 1303 gelieft;
 Guillaume I. vum Hainaut (1286 † 1337) Grof vum Hainaut, vun Holland a vu Zeeland (Guillaume III.), Papp vun der Philippa vum Hainaut, Kinnigin vun England; a vun der Marguerite II. vum Hainaut, Fra vum Keeser Ludwig IV. vum Hellege Réimesche Räich ;
 Jean, Här vu Beaumont, (1288 † 1356), 1317 bestuet mat der Marguerite, Gräfin vu Soissons († 1350) ;
 Marguerite († 1342), bestuet 1298 mam Grof Robert II. vun Artois († Courtrai 1302) ;
 Alix, († 1317), bestuet 1290 mam Roger Bigot († 1306), Grof vun Norfolk ;
 Isabelle, († 1305), bestuet 1296 mam Raoul vu Clermont, Här vun Nesle († Courtrai 1302) ;
 Jeanne, Nonn zu Fontenelles ;
 Marie, (1280 † 1354), bestuet 1310 mam Herzog Louis I. vu Bourbon (1279 † 1342) ;
 Mathilde, Äbtissin vun Nivelles.

Si gouf no hirem Doud nieft hirem Mann an der Kierch vun de Frères Mineurs zu Valenciennes begruewen.Théodore Leuridan: Epigraphie ou recueil des inscriptions du département du Nord ou du diocèse de Cambrai, Tome X. Lille, Secrétariat de la société d'études de la province de Cambrai, 1938..

Um Spaweck

Kategorie:Haus Limburg-Lëtzebuerg
Kategorie:Gebuer 1252
Kategorie:Gestuerwen 1311